**GREP – Gruppeveiledning for ergoterapistudenter i praksis. ERGOBPRA2 vinter 2024**

I løpet av ERGOBPRA2 skal studentene delta i GREP – gruppeveiledning for ergoterapistudenter i praksis. Dette bygger videre på gruppeopplegget fra 1. praksisperiode ERGOBPRA1

**Informasjon til praksisveiledere:**

Tidspunkt for de enkelte gruppene står i tidsplanen for ERGOBPRA2. Ved endringer får både praksisveiledere og studentene beskjed om ny dato/ nytt tidspunkt fra gruppeveilederne.

Arbeidsoppgavene er i hovedsak studentenes ansvar, men det er viktig at dere som praksisveiledere legger til rette slik at det er mulig for studentene å møte forberedt til gruppesamlingene. I tillegg er det viktig at dere som er praksisveiledere har oversikt over temaene i gruppesamlingene og hvilke LUB de er knyttet til, dette for at de kan inngå som en del av undervisningsplanen, samt for å følge opp tema som studenten har diskutert i gruppesamlingen.

**Informasjon om GREP og arbeidsoppgaver som er lagt ut til studentene på Canvas:**

Hensikt med GREP:

* Knyttes direkte opp mot utvalgte LUB
* Fokus på kjernekompetanse i ergoterapi
* Integrere teori og praksis
* Tett samarbeid mellom utdanning og praksis
* Reflektere sammen med andre.
* Synligjøre bredden i ergoterapi.

Studentene blir fordelt på 9 praksisgrupper som ledes av to gruppeveiledere; en fra praksis og en fra OsloMet som også vil være studentens kontaktlærer. Det blir 5 gruppesamlinger fordelt gjennom praksisemnet – GREP Gr. 1-5.

Temaene i GREP er direkte knyttet til utvalgte læringsutbytter for praksisemnet. Gjennom systematisk samhandling mellom utdanning og praksis og «flomlys» på utvalgte læringsutbytter ønsker vi å bidra til å minske gapet mellom teori og praksis, samt fokusere på kjernekompetansen i ergoterapi.

GREP-gruppene med tilhørende arbeidsoppgaver inngår som en obligatorisk del av praksis.

**Uke 2 GREP Gr. 1 Etablere praksisgruppen**

Denne gruppen er starten på gruppeveiledningene i praksis – GREP, samt kontaktlærers første møte med studentene. I 2. året ledes gruppene av 2 gruppeveiledere; kontaktlærer og en ergoterapeut fra praksis.

**Hensikt:**- Legge grunnlaget for en gruppeprosess som foregår gjennom hele emnet.   
- Gi mulighet for å bli kjent i praksisgruppen og skape rom for å etablere et gruppefellesskap og et læringsmiljø med trygge rammer som stimulerer til læring og felles refleksjon

**Læringsutbytter:**LUB 16 Generell kompetanse: Studenten kan ta ansvar, vise initiativ og samarbeidskompetanse i praksis.

**Forberedelse:**

Studentene;

- tilegner seg informasjon om praksisstedet.   
- tenker gjennom erfaringer fra ERGOBPRA1; erfaringer fra praksis og gruppeveiledningene, egne ressurser og utviklingsområder.  
- tenker gjennom sine forventninger til denne praksisperioden.

**Uke 4 GREP Gr. 2 Praksisstedet - organisering og rammer**

I denne gruppen skal studentene kort presentere sitt praksissted for hverandre. Alle skal forberede seg i forhold til alle temaene.

**Hensikt:**- Trening på formidling og bevisstgjøring av yrkesutøvelsen.   
- Få innblikk i hverandres praksissteder og synliggjøre bredden i ergoterapi.  
- Tydeliggjøring av aktivitetsperspektivet på den enkelte praksisplass med fokus på kjernekompetansen i ergoterapi.  
- Legge grunnlaget for videre refleksjon og forståelse av terapeutisk bruk av aktivitet ut fra praksisstedets organisering og rammer.

**Læringsutbytter:**LUB 1 Kunnskap: Studenten kan beskrive aktuelle brukergrupper, problemstillinger og ergoterapeutiske metoder ved praksisstedet.  
LUB 2 Kunnskap: Studenten kan beskrive ergoterapiens plassering innenfor praksisstedets rammer og organisering på ulike nivåer.  
LUB 3 Kunnskap: Studenten kan beskrive aktuelle samarbeidspartneres oppgaver.

**Forberedelse:**Studentene setter seg inn i praksisstedets rammer og organisering og tar med et notat til gruppesamlingen som utgangspunkt for presentasjonen, jamfør læringsutbytter. Alle skal forberede seg i forhold til alle temaene, se sjekkliste til forberedelse vedlegg 1.

**Gjennomføring:**- Alle presenterer Tema 1. Hvis flere studenter er på samme sted samarbeider de om presentasjonen tema 1, men begge/alle må bidra – fordele hvem legger frem hva.   
- Resten av temaene har to og to studenter ansvar for å presentere.   
Alle i gruppen kommer med spørsmål og innspill i forhold til sin praksisplass.

|  |  |
| --- | --- |
| **Tema 1**: **Fremlegg + spørsmål og refleksjon.** De som er på samme sted samarbeider om fremlegget, men begge/alle må si noe.  **Om praksisplassen, organisering og rammer** -Overordnet  -Ditt praksissted/din avdeling -Ergoterapitjenesten | **Alle** |
| **Tema 2: Fremlegg og refleksjon** - Hvilke kartleggingsredskaper og metoder anvendes på praksisplassen?  - Hvilke aktiviteter og metoder anvender ergoterapeutene i forhold til tiltak/intervensjon | **Student 1 og 2** |
| **Tema 3: Fremlegg og refleksjon** Aktuelle lover, retningslinjer, prosedyrer m.m. | **Student 3 og 4** |
| **Tema 4:Fremlegg og refleksjon** Dokumentasjon;  -rutiner (daglig, fortløpende, regler,..) -rammer (f.eks. fraser/maler, dokumentasjonsbetegnelser…) -systemer (f.eks. dips, Gerika…..) | **Student 5 og 6** |
| **Tema 5: Fremlegg og refleksjon**  Tverrfaglig samarbeid – rolle og funksjon til de ulike yrkesgruppene. | **Student 7 og 8** |

**UKE 6 GREP Gr. 3 TBA Terapeutisk bruk av aktivitet (del 1)**

I GREP gr 3 og 4 er tema Terapeutisk bruk av aktivitet (del 1 og del 2), med utgangspunkt i studentenes ulike kasuistikker og erfaringer.   
Gr. 3 TBA Del 1 har fokus på kartlegging, kolonne 1,2 og 3 i OTIPM.

**Hensikt:**- Refleksjon knyttet til de ulike elementene i TBA; Pasient, aktivitet, terapeut og omgivelser.   
- Anvende og formidle betydningen av aktivitetsanalyse.  
- Begrunne valg underveis i prosessen.

**Læringsutbytter:**LUB 5 Ferdigheter: Studenten kan bruke kartleggingsmetoder knyttet til aktivitet, ferdighets- og funksjonsvurderinger som er aktuelle på praksisstedet  
LUB 6 Ferdigheter: Studenten kan anvende og formidle systematisk aktivitetsanalyse gjennom ergoterapeutisk arbeidsprosess.   
LUB 8 Ferdigheter: Studenten kan anvende aktiviteter metodisk for å fremme aktivitetsutførelse og begrunne dette gjennom klinisk resonnering.

**Forberedelse:**TBA Del 1 har fokus på TBA som en del av kartlegging kolonne 1,2 og 3 i OTIPM. I forkant av gruppen skal alle studentene ha utført terapeutisk bruk av aktivitet i kartlegging på sin praksisplass. Arbeidet med kasus struktureres etter OTIPM – prosessmodell (kolonne 1,2,3) og studenten anvender aktivitetsanalyse; EVA form og utførelse. Se vedlegg 2 GREP gr. 3 og 4 TBA, for innhold og struktur av fremlegget. Halvparten av studentene legger frem i gruppen. Alle bidrar med innspill og erfaringer fra egen gjennomføring.

**Gjennomføring:**Fremlegg ca 15 min. og ca 15 min. felles refleksjon.

En student begynner med å legge frem sin kasuistikk. Felles refleksjon rundt noen av elementene som studenten presenterer. Alle kommer med spørsmål, refleksjoner og erfaringer knyttet til tema.

**UKE 10 GREP Gr. 4 TBA Terapeutisk bruk av aktivitet (del 2)**

Gruppe 4 TBA del 2 bygger videre på TBA del 1. I del 2 knyttes TBA opp mot intervensjon kolonne 4 i OTIPM. I tillegg må den terapeutiske aktivitetssituasjon relateres til de andre kolonene i arbeidsprosessmodellen OTIPM.

**Hensikt:**- Refleksjon knyttet til de ulike elementene i TBA; Pasient, aktivitet, terapeut og omgivelser.   
- Anvende og formidle betydningen av aktivitetsanalyse.  
- Begrunne valg underveis i prosessen.

**Læringsutbytter:**LUB 6 Ferdigheter: Studenten kan anvende og formidle systematisk aktivitetsanalyse gjennom ergoterapeutisk arbeidsprosess.   
LUB 7 Ferdigheter: Studenten kan med veiledning igangsette relevant intervensjon på bakgrunn av blant annet gjennomført systematisk aktivitetsanalyse.  
LUB 8 Ferdigheter: Studenten kan anvende aktiviteter metodisk for å fremme aktivitetsutførelse og begrunne dette gjennom klinisk resonnering.

**Forberedelse:**I forkant av gruppen skal studentene ha utført terapeutisk bruk av aktivitet fortrinnsvis i intervensjon på sin praksisplass. Kasuset struktureres etter OTIPM - prosessmodell. Se vedlegg 2. Alle studentene forbereder seg. Halvparten av studentene legger frem TBA ut fra kasus knyttet til intervensjon med hovedvekt på kolonne 4. Se vedlegg 2 GREP gr. 3 og 4 TBA, for innhold og struktur av fremlegget.  
 **Gjennomføring:**

Fremlegg ca 15 min og ca 15 min felles refleksjon.

En student begynner med å legge frem sin kasuistikk. Felles refleksjon rundt noen av elementene som studenten presenterer. Alle kommer med spørsmål, refleksjoner og erfaringer knyttet til tema.

**Uke 12 GREP Gr. 5 Etikk og etisk refleksjon**

Ut fra Etisk refleksjonsmodell, Eide og Eide reflekterer studentene i denne gruppen over etiske problemstillinger eller dilemma fra praksis.

**Hensikt:**Hensikten er å anvende en etisk refleksjonsmodell for å synliggjøre ulike elementer knyttet til etisk refleksjon. Studentene tar utgangspunkt i dilemmaer/problemstillinger fra praksis. Det reflekteres i tillegg rundt aktuell litteratur knyttet til etikk og de valgte problemstillingene.

**Læringsutbytte:**LUB 15 Generell kompetanse: Studenten kan identifisere og reflektere over faglige og etiske problemstillinger og dilemmaer.

**Forberedelse:**I forkant av gruppen skal studentene velge en etisk problemstilling eller et etisk dilemma fra praksis som de sender inn til gruppeveilederne på mail. Gruppeveilederne gir beskjed om frist for innsending.

Studentene oppfordres til å hente frem og se på relevant litteratur og undervisning fra tidligere emner, spesielt Etisk refleksjonsmodell fra Eide og Eide (2017). Relevant litteratur tas med til gruppen.

**Gjennomføring:**  
Studentene deles inn i 2 grupper med 3-4 studenter i hver gruppe. Hver student presenterer kort sin etiske problemstilling eller dilemma for de andre i gruppen. Studentene velger så en problemstilling de ønsker å diskutere mer i dybden ved bruk av etisk refleksjonsmodell Eide and Eide (2017). Avslutningsvis presenteres og reflekteres det i plenum, hvor man i tillegg knytter det opp mot aktuell litteratur.

**Etisk refleksjonsmodell** (Eide & Eide, 2017, s. 96)

1. Hva er situasjonen og hvordan blir pasienten berørt?
2. Hvilke følelser vekker situasjonen i meg?
3. Hvilke verdier står på spill, sett fra pasientens perspektiv?
4. Hvilke etiske normer og verdier er jeg forpliktet av?
5. Hvilke handlingsalternativer finnes, og hva taler for og imot – fra eget og fra pasientens perspektiv?
6. Hvilke konsekvenser kan tenkes, særlig for pasienten?
7. Hva ville Nelson Mandela gjort – og hvorfor?

**VEDLEGG 1: GREP Gr. 2 Praksisstedet**

**Sjekkliste til forberedelse:**

Praksisplassens organisatoriske plassering – overordnet organisering og rammebetingelser  
- sykehus, sykehjem, bydel, kommune, privat/frivillig organisasjon, annet.  
- plassering i helsevesenet/annet; spesialisthelsetjeneste, kommune/bydel  
- offentlig - privat,   
- Hvor kommer brukerne fra, hvor skal de videre. Behandlingskjeden   
- Hvilken betydning dette/organiseringen har for ergoterapiutøvelsen på ditt praksissted

Praksisstedets organisering og rammer  
- hvilke yrkesgrupper og antall, lokaler, ledelse,…  
- brukergrupper/diagnoser   
- type tilbud; gruppe, individuelt, tid; lengde på opphold/bruk av tjenesten  
- tverrprofesjonelt samarbeid   
- Dokumentasjon; -rutiner (daglig, fortløpende, regler,..) -rammer (f.eks. fraser/maler, dokumentasjonsbetegnelser…) -systemer (f.eks. dips, Gerika…..)  
- Hvilken betydning dette/praksistedets organisering og rammer har for ergoterapiutøvelsen på ditt praksissted

Beskrivelse av ergoterapi ved praksisstedet  
- Ergoterapitjenestens målsetning  
- Ergoterapeutens rolle og arbeidsoppgaver.   
- Hvem får ergoterapi?   
- Hvilke kartleggingsredskaper og metoder anvendes på praksisplassen?   
- Hvilke aktiviteter og metoder anvender ergoterapeutene i forhold til tiltak/intervensjon?

Aktuelle lover, retningslinjer, prosedyrer m.m.  
- Pasientrettighetsloven  
- Lov om helsepersonell  
- Samhandlingsreformen  
- Nasjonale retningslinjer  
- Aktuelle prosedyrer   
- Annet

**VEDLEGG 2: GREP Gr. 3 og 4 TBA**

Hensikten er å anvende TBA og reflektere rundt de ulike elementene i terapeutisk bruk av aktivitet ***Pasient-aktivitet-terapeut og omgivelser***. Refleksjonen knyttes til ***begrunnelse*** for valgt aktivitet, valgt ***terapeutisk*** tilnærming i forhold til klient, ***aktivitetsanalyse*** både form og utførelse, **vurdering** og ***formidling/dokumentasjon***. Det reflekteres i tillegg rundt aktuell litteratur knyttet til metodisk bruk av aktivitet og hvordan studentene har benyttet OTIPM - prosessmodell under arbeidet.

**Terapeutisk bruk av aktivitet:** Lena Anderson (2009) definere metodisk bruk av aktivitet (terapeutisk bruk av aktivitet) på denne måten**:** «Det er en situasjon der terapeuten med hjelp av aktivitetsanalyse graderer aktiviteten og tilrettelegger omgivelsene og egen fremgangsmåte ut fra pasientens funksjonsnivå for å nå sitt mål. Det er en konkret aktivitetssituasjon som krever et systematisk/metodisk forarbeid med stor kjennskap til aktiviteten, pasienten, omgivelsene og tilhørende fagspesifikke behandlingsprinsipper og teorier.» (Andersson, 2009, s. 40-41)

Omgivelser/miljø

**TBA**

Terapeut

Aktivitet

Pasient

GREP Gr. 3 TBA (del 1)

**Forslag til struktur og innhold av fremlegg**

Anvend **OTIPM kolonne 1,2,3** for å strukturere presentasjonen og den kliniske resoneringen.

Valg av aktivitet

Kort redegjørelse for:

* Hvordan kom du frem til den valgte aktivitet og hensikt (aktivitetsintervju, kartleggingsredskap, COPM, KDA, ADL taxonomi…).
* Begrunnelse for valg av aktivitet (diagnose/sykdomslære, resultat fra kartlegging, pasientens ønske, teori/tilnærminger)
* Analyse av aktivitetsform.

Redegjør for planlegging av terapeutisk aktivitet i kartlegging

* Hensikt med observasjonen.
* Hvor skal aktiviteten foregå? Sosiale og fysiske omgivelser.
* Planlegge gjennomføring MAO – gradering; aktivitet, omgivelser og terapeutisk tilnærming
* Risikovurdering

Beskriv gjennomføring av terapeutisk aktivitet i kartlegging

Studenten beskriver kort sin terapeutiske tilnærming:   
- Terapeutrollen: kommunikasjon, modi, type instruksjon, type hjelp (muntlig, skriftlig, visuell, håndledning), plassering osv.  
- Gradering/tilrettelegging i forhold til omgivelser/ aktivitet/ person  
- Sammenfatting av resultater fra analyse av brukers aktivitetsutførelse - nøkkelferdigheter (hvis aktiviteten har foregått i gruppe, velg én person som du observerer under utførelse)

Tips til refleksjon/klinisk resonnering

* Top-down tilnærming
* Relater til de 4 kontinuaene
* Hva har du lært, hva fungerte, hva kunne vært gjort annerledes (valg av aktivitet, gradering av aktivitet, omgivelser, terapeutisk stil ……..)
* Formidling – muntlig og skriftlig – dokumentasjon
* Hvordan brukes resultatene?
* Hvorfor: Begrunne valgt tilnærming: Teori, sykdomslære, prosedyre, retningslinjer forskning osv.
* Hva er det som gjør at det blir terapeutisk bruk av aktivitet?

## GREP Gr. 4 TBA (del 2)

Gruppe 4 TBA del 2 bygger videre på TBA del 1. I del 2 knyttes TBA opp mot intervensjon kolonne 4 i OTIPM. I tillegg må den terapeutiske aktivitetssituasjonen relateres til de andre kolonnene i arbeidsprosessmodellen OTIPM.   
Studentene anvender OTIPM for å strukturere forberedelsene og fremlegget.

Skjemaet er ikke ferdig utviklet, og blir lagt til så snart det er klart.